มีผื่นขึ้นทั้งตัว คันมาก ลามไปที่ฝ่ามือและฝ่าเท้า ขึ้นเต็มฝ่ามือเลยครับ เวลากดตุ่มจะแข็งๆคันๆเจ็บๆนิดหน่อย แต่ตุ่มตรงฝ่าเท้าเจ็บมากเลยครับแทบไม่อยากเดิน แต่ตุ่มไม่มีการแตกหรือมีหนองนะครับ ส่วนมากตุ่มตรงฝ่าเท้าจะขึ้นใต้และขอบนิ้วเท้าทุกนิ้วครับ เป็นหยุมเจ็บๆ เบื้องต้นไปหาผิวหนังมาแล้ว ให้เจาะเลือด เกรงว่าจะเป็นซิฟิลิส-hiv แต่ผลเป็นลบไม่พบเชื้อ (ตรวจมาสองรอบแล้ว) แต่คุณบอกไม่ได้ว่าแพ้อะไร แต่ได้ยาแก้แพ้แก้คันมากินกับครีมอาบน้ำครับ ตุ่มเพิ่มขึ้นเรื่อยๆเลยครับ หากคุณอยากเห็นรูปของตุ่ม แอดไลน์ผมมาได้เลยครับ 0843683370 ค้นด้วยเบอร์
สวัสดีค่ะ อาการมีผื่นคันทั่วตัว คัน ลามไปฝ่ามือ ฝ่าเท้า ตุ่มแข็งๆกดเจ็บเล็กน้อยนั้น อาจจะเกิดจาก ผื่นคันจากผื่นผิวหนังอักเสบเฉียบพลัน ซึ่งอาจจะเป็นภูมิแพ้ผิวหนัง ผื่นระคายสัมผัส หรือเป็นผื่นจากการติดเชื้อซิฟิลิซ ผื่นแพ้ยาบางชนิด การติดเชื้อไวรัสที่เป็นลักษณะไข้ออกผื่นซึ่งถ้าได้ตรวจเลือดหาเชื้อซิฟิลิซและเชื้อ HIV ไปแล้วไม่พบเชื้อ ก็น่าจะตัดสาเหตุนี้ออกไปได้ แต่ก็ต้องดูว่ามีความเสี่ยงเช่นมีเพศสัมพันธ์ไม่ป้องกันไปล่าสุดเมื่อไร คือถ้ายังอยู่ในช่วงใกล้ๆไม่เกิน 3 เดือน ผลเลือดอาจยังไม่พบได้ จำเป็นต้องกลับไปยืนยันซ้ำที่ 3 เดือนหลังมีความเสี่ยงอีกครั้ง ส่วนสาเหตุอื่นๆดังกล่าวไปนั้น อาจจะต้องดูประวัติ เช่นโรคประจำตัว เคยเป็นผื่นภูมิแพ้ไหม มียาใหม่ๆอะไรที่ใช้ มีไข้ร่วมด้วยหรือเปล่า ร่วมกับดูลักษณะผื่นจริงแนะนำการใช้ยาตามที่แพทย์สั่งมาได้ หลีกเลี่ยงปัจจัยกระตุ้นใดๆที่ทำให้มีอาการมากขึ้น หลีกเลี่ยงการไปถูไถ รักษาความสะอาดที่ผิวหนังให้ดี ไม่ให้อับชื้น สังเกตอาการ ถ้าผื่นยังเป็นมากขึ้นเรื่อยๆ ควรกลับไปพบแพทย์ที่ดูแลเพื่อตรวจประเมินซ้ำอีกครั้ง